Sy Lee

Sy Lee (født 21. februar i Aarhus) er en dansk-vietnamesisk TV-personlighed, som har medvirket i en lang række af underholdningsprogrammer på bl.a. TV3, TV2 Zulu og Kanal 4. Han er nok mest kendt for sin deltagelse i realityprogrammerne Fristet og Divaer i Junglen. I dag arbejder han som blogger, influencer og personlig træner.

TV-karriere 
Sy Lees tv-karriere startede i 2011, da han blev landskendt via sin deltagelse i TV3s store realitysatsning Fristet. Programmet centrerede om etik og moral og blev filmet i to luksus-villaer i Alanya, Tyrkiet. Sy Lees flamboyante personlighed, naivitet og de evige spekulationer om hans seksualitet gjorde ham til en unik og interessant spiller for de andre deltagere i programmet og ikke mindst seerne derhjemme.  

Under programmet skrev og fremførte Sy Lee sin helt egen Fristet-sang, som afspejlede hans oplevelse af opholdet i Tyrkiet. Sangen gik viralt på YouTube. Det landede ham en gæsteoptræden i Natholdet, hvor han sang Fristet-sangen i duet med Mikael Bertelsen.

I 2012 deltog Sy Lee i realityprogrammet Divaer i Junglen på TV3, hvor 10 af Danmarks største realitypersonligheder blev sat til at dyste mod hinanden om 100.000 kr. dybt inde i Costa Ricas jungle.

I 2015 var Sy Lee gæstestjerne i Danmarks Ninja Warrior, men fuldførte ikke forhindringsbanen.

I 2019 var Sy Lee tilbage på skærmen sammen med sin familie i programmet Family Food Fight på Kanal 4. Familien Lee røg dog ud lige inden semifinalen.

I 2020 var Sy Lee med i realityprogrammet Plastikkongerne på Kanal 4, hvor han fik foretaget sin første skønhedsoperation.

Modelkarriere 
Sy Lee har arbejdet som model, siden han var 16 år og repræsenteret Danmark i to internationale skønhedskonkurrencer. I 2015 deltog han i Mister Universal Ambassador i Indonesien. Her blev han kåret som ‘Mister Universal Europe’ og vandt talentkonkurrencen ‘Best World Speech’. 

I 2016 drog Sy Lee til Kina som den danske repræsentant i Grand Slam skønhedskonkurrencen Manhunt International, som er verdens ældste og mest prestigefyldte skønhedskonkurrence for mænd. Han kom i World Final og var i blandt top 15 ud af i alt 60 deltagere. Han vandt desuden specialprisen ‘Best Sexy Model'.

Privatliv og opvækst 
Sy Lee er barn af vietnamesiske forældre, som kom til Danmark som flygtninge under Vietnamkrigen. Han blev født i Aarhus, hvor han tilbragte de første par år af sin opvækst. Da han var 2 flyttede ham og hans familie til Australien, hvor de blev til han var 7. Herefter vendte familien hjem til Danmark igen og bosatte sig i Vollsmose i Odense. Sy Lee har således haft en særdeles hård opvækst grundet hans feminine udseende og væremåde, som ikke harmonerede godt med ghettomiljøet i Vollsmose.

Filmografi

Diskografi 
Singler

 "Fristet" (2011)
 "Vær Dig Selv" (2012)
 "Catwalk" (2014)
 "Helt Alene" (2015)

Referenceliste

Eksterne henvisninger 

 Sy Lee på Internet Movie Database (engelsk).
 Sy Lee har brugt sine optrædener i »Fristet« og »Divaer i Junglen« til at skabe sit eget brand.
 Den tidligere reality-stjerne Sy Lee vendte hjem fra Indonesien, hvor han sikrede sig to mindre priser ved "Mister Universal Ambassador 2015.
 TV-stjernen Sy Le skal være dommer i skønhedskonkurrence.
 Sy Lee hyldet: Modepolitiet kårer årets stilfænomen.

Tv-personligheder fra Danmark
Personer fra Aarhus